CELEX: 32017D2301
Language: sk
Date: 2017-12-04 00:00:00
Title: Rozhodnutie Rady (EÚ) 2017/2301 zo 4. decembra 2017 o pozícii, ktorá sa má v mene Európskej únie prijať vo Výbore veľvyslancov AKT – EÚ, pokiaľ ide o vykonávanie článku 68 dohody o partnerstve AKT – EÚ

13.12.2017   
            
            
               SK
            
            
               Úradný vestník Európskej únie
            
            
               L 329/45
            
         ROZHODNUTIE RADY (EÚ) 2017/2301
   zo 4. decembra 2017
   o pozícii, ktorá sa má v mene Európskej únie prijať vo Výbore veľvyslancov AKT – EÚ, pokiaľ ide o vykonávanie článku 68 dohody o partnerstve AKT – EÚ
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 209 ods. 2 v spojení s článkom 218 ods. 9,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1),
   so zreteľom na návrh Európskej komisie,
   keďže:
   
               (1)
            
            
               Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“) bola podpísaná v Cotonou 23. júna 2000. Dohoda o partnerstve AKT – EÚ nadobudla platnosť 1. apríla 2003.
            
         
               (2)
            
            
               V článku 100 dohody o partnerstve AKT – EÚ sa stanovuje, že prílohy Ia, II, III, IV a VI môžu byť revidované, preskúmané a/alebo zmenené Radou ministrov AKT – EÚ na základe odporúčania Výboru AKT – EÚ pre rozvojovú finančnú spoluprácu.
            
         
               (3)
            
            
               V článku 15 ods. 4 dohody o partnerstve AKT – EÚ sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.
            
         
               (4)
            
            
               Rada ministrov AKT – EÚ sa rozhodla delegovať právomoci na Výbor veľvyslancov AKT – EÚ počas zasadnutia spoločnej Rady ministrov v Dakare 6. mája 2017 na účely prijatia rozhodnutia o vykonávaní článku 68 dohody o partnerstve AKT – EÚ do 31. decembra 2017.
            
         
               (5)
            
            
               Je vhodné stanoviť pozíciu, ktorá sa má prijať v mene Únie vo Výbore veľvyslancov AKT – EÚ, keďže rozhodnutie bude pre Úniu záväzné.
            
         
               (6)
            
            
               Rozhodnutie sa uplatní na kapitolu 3 prílohy II k dohode o partnerstve AKT – EÚ s cieľom zlepšiť fungovanie systému financovania podpory v prípade vonkajších otrasov,
            
         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie prijať vo Výbore veľvyslancov AKT – EÚ v súvislosti s vykonávaním článku 68 dohody o partnerstve AKT – EÚ, je založená na návrhu rozhodnutia Výboru veľvyslancov AKT – EÚ, ktorý je pripojený k tomuto rozhodnutiu.
   2.   Malé zmeny v návrhu rozhodnutia môžu schváliť zástupcovia Únie vo Výbore veľvyslancov AKT – EÚ bez ďalšieho rozhodnutia Rady.
   Článok 2
   Rozhodnutie Výboru veľvyslancov AKT – EÚ sa po jeho prijatí uverejní v Úradnom vestníku Európskej únie.
   Článok 3
   Toto rozhodnutie je určené Komisii.
   
      V Bruseli 4. decembra 2017
      
         
            Za Radu
         
         
            predsednička
         
         U. PALO
      
   
   
      (1)  Ú. v. ES L 317, 15.12.2000, s. 3.
   
      NÁVRH
      ROZHODNUTIE VÝBORU VEĽVYSLANCOV AKT – EÚ č. …/2017
      z …,
      pokiaľ ide o vykonávanie článku 68 dohody o partnerstve AKT – EÚ
      VÝBOR VEĽVYSLANCOV AKT – EÚ,
      so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na jej článok 100 v spojení s článkom 15 ods. 4 a článkom 16 ods. 2,
      keďže:
      
                  (1)
               
               
                  V článku 68 Dohody o partnerstve AKT – EÚ medzi členmi skupiny afrických, karibských a tichomorských štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“) sa stanovuje, že sa má vytvoriť systém dodatočnej podpory na zmiernenie krátkodobých nepriaznivých účinkov vyplývajúcich z vonkajších otrasov nepriaznivo ovplyvňujúcich hospodárstvo štátov AKT. V odseku 4 uvedeného článku sa stanovuje, že špecifické formy podporných mechanizmov sú stanovené v prílohe II k dohode o partnerstve AKT – EÚ.
               
            
                  (2)
               
               
                  Súčasnú podobu mechanizmu vymedzenú v prílohe II k dohode o partnerstve AKT – EÚ je potrebné prispôsobiť, aby odrážala potreby zmluvných strán a aby zabezpečovala pružné a rýchle poskytovanie pomoci.
               
            
                  (3)
               
               
                  V článku 100 dohody o partnerstve AKT – EÚ sa stanovuje, že prílohy Ia, II, III, IV a VI k uvedenej dohode môžu byť revidované, preskúmané a/alebo zmenené Radou ministrov AKT – EÚ na základe odporúčania Výboru AKT – EÚ pre rozvojovú finančnú spoluprácu.
               
            
                  (4)
               
               
                  V článku 15 ods. 4 dohody o partnerstve AKT – EÚ sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.
               
            
                  (5)
               
               
                  V článku 16 ods. 2 dohody o partnerstve AKT – EÚ sa stanovuje, že Výbor veľvyslancov AKT – EÚ realizuje každý mandát, ktorý mu Rada zverí.
               
            
                  (6)
               
               
                  Rada ministrov AKT – EÚ na zasadnutí 5. mája 2017 poverila Výbor veľvyslancov AKT – EÚ, aby prijal rozhodnutie o vykonávaní článku 68 dohody o partnerstve AKT – EÚ, pokiaľ ide o vonkajšie otrasy, a o zmene kapitoly 3 prílohy II.
               
            
                  (7)
               
               
                  Malo by sa prijať rozhodnutie o vykonávaní článku 68 dohody o partnerstve AKT – EÚ,
               
            PRIJAL TOTO ROZHODNUTIE:
      Článok 1
      Finančná podpora pre štáty AKT v prípade makroekonomickej nestability vyplývajúcej z vonkajších otrasov stanovená v článku 68 dohody o partnerstve AKT – EÚ sa riadi ustanoveniami tohto rozhodnutia.
      Článok 2
      1.   Dodatočná finančná podpora sa môže mobilizovať z rezervy 11. Európskeho rozvojového fondu na nepredvídateľné potreby s cieľom zmierniť krátkodobé nepriaznivé účinky vyplývajúce z vonkajších otrasov vrátane účinkov na výnosy z vývozu a môže chrániť sociálno-hospodárske reformy a politiky, ktoré by mohli byť negatívne ohrozené poklesom príjmov.
      2.   Štáty AKT postihnuté vonkajšími otrasmi sa na Európsku komisiu obrátia so žiadosťou o finančnú podporu na tento účel, ktorá bude preskúmaná v rámci prístupu zameraného na potreby podľa jednotlivých prípadov v rámci viacročného finančného rámca spolupráce podľa dohody o partnerstve AKT – EÚ.
      3.   Pomoc sa spravuje a vykonáva podľa postupov umožňujúcich opatrenia, ktoré sú rýchle, pružné a efektívne. Európska komisia bude pravidelne podávať správy Výboru AKT – EÚ pre rozvojovú finančnú spoluprácu.
      Článok 3
      Zmluvným stranám dohody, Európskej komisii a Sekretariátu AKT sa oznámia spôsoby praktického vykonávania článku 68.
      Článok 4
      Kapitola 3 prílohy II k dohode o partnerstve AKT – EÚ sa uplatňuje v súlade s týmto rozhodnutím.
      Článok 5
      Toto rozhodnutie nadobúda účinnosť dňom jeho prijatia.
      
         V …
         
            
               Za Výbor veľvyslancov AKT – EÚ
            
            
               predseda
            
         
      
      
         (1)  Ú. v. ES L 317, 15.12.2000, s. 3.